Politiet arresterte full, halvnaken mann i lyktestolpe
Bildet er tatt på Oppsal i Oslo torsdag kveld, og viser øyeblikket da politiet har fått nok av den noe utagerende sensommerfesten til to kompiser i 30-årene. - Vi måtte til slutt bruke pepperspray for å få kontroll på dem, sier operasjonsleder Rune Hekkelstrand i Oslo politidistrikt til VG. De første meldingene om bråkebøttene kom ved 18.30-tiden. Da hadde festen vært såpass langvarig og såpass høylytt at nabo etter nabo ringte politiet.- Da vi kom frem fant vi den ene av mennene blodig og det jeg vil kalle relativt beruset oppe i en lyktestolpe, sier operasjonslederen. Etter noe om og men kom mannen - ifølge politiet «mer eller mindre frivillig» - ned på jorden igjen. - Ingen ble skadet, men han var svært aggressiv. Så vi måtte til slutt bruke pepperspray, sier Hekkelstrand. FLERE LETTKLEDDE OG FESTSTEMTE: BERGEN: Naken, tørst finne tatt på buss - setter bøterekord USA: Brøt seg inn naken - tok en dusj - ble filmet BERGEN: Våknet med full, naken mann i sengen etter Frp-festIfølge politiet er mannen, og ikke minst en noe utagerende festadferd, godt kjent for både politiet og naboene. Nå må både 35-åringen og hans jevnaldrende kompis ta nachspielet i fyllearresten. - De blir anmeldt for ordensforstyrrelse og forulemping av offentlig tjenestemann. Dessuten hadde den ene en kniv, sier Hekkelstrand.
Her er festen definitivt over for halvnaken kranglefant og hans svirebror. svirebror.